接手全倉最低分五班馬 十三少喜愛挑戰高難度
2024年04月04日 13:26
東網電視
更多新聞短片
田泰安今季成為韋廐合作贏馬最多騎師,共摘下7W。
韋達兵源雄厚,好多馬主想入佢個倉,都唔係咁容易,但凡事總有例外,正如今次頭場出戰五班1400米嘅「喜愛善」,未贏過嘅馬依家得番20分,韋達答應接手後,更加成為全倉最低分嘅包尾大幡,素知韋達向來都係好勝心強,勇於向高難度挑戰,若然能夠將呢匹馬轉弱為強,自然係省招靚。
更何況以韋達嘅成績,至今28W,唔講唔知,季內五班頭馬就有7W,當中頭馬比例佔咗四分一,其實以韋廐現役五班馬分布,充斥唔少四降五嘅質新分子,餘下馬季應該仲有唔少五班溫拿見面。
對於「喜愛善」呢匹接近1300磅嘅龐然大物,三月初加盟後,先由韋達仄試一課之後,跟住課課都安排馬匹同佢拍跳,激發馬匹鬥心,而呢匹馬向來受騎,來港首季田泰安騎過3次,已獲1亞1季,如今搵番三哥跑,韋達唔單只用人有心思,就連配備都變動埋,排番個靚檔,話唔定轉倉首戰,即刻就會帶來煥然一新表現。